laion/Wikipedia-Exotic huggingface dataset:
קן וול

קן וול (באנגלית: Ken Wahl; נולד ב-31 באוקטובר 1954) הוא שחקן אמריקאי שפעל בעיקר בשנות השמונים והתשעים. זוכה בפרס גלובוס הזהב לשחקן הטוב ביותר בסדרת דרמה לשנת 1989 על תפקידו בסדרה "סוכן סמוי". וול נולד בשיקגו בשם אנתוני "קני" קלצרטה. בגיל 17 החליט לנשור מלימודיו ועזב לקליפורניה במטרה להצליח כשחקן. החליט לשנות את שם הבמה שלו ל"וול" על שם האדם שהציל את חיי אביו במלחמת קוריאה. וול החל את דרכו כשחקן בסרטי הפשע "התוהים" של פיליפ קאופמן בתפקיד מנהיג הכנופיה ריצ'י ג'ינרו ו"רובע ברונקס" בתפקיד השוטר קורלי לצידם של פול ניומן ואד אסנר. בשנת 1985 הופיע וול בסרט הטלוויזיה "12 הנועזים: המשימה הבאה" סרט ההמשך לסרט המלחמה המפורסם "12 הנועזים". משחקו בסרט בתפקיד המוזיקאי לואיס ולנטיין צד את עיניו של המפיק והתסריטאי סטיבן ג'יי קאנל שהחליט לתת לו את התפקיד הראשי בסדרת דרמת הפשע "סוכן סמוי". בסדרה שיחק וול בתפקיד הסוכן הסמוי הפדרלי וינסנט "ויני" טרנובה וזכה בשנת 1989 בפרס גלובוס הזהב לשחקן הטוב ביותר בסדרת דרמה. וול המשיך לשחק בסרטים "השוד של בברלי הילס" ו"הטובה" עד לפרישה בשנת 1995. וול התחתן עם אשתו הראשונה הדוגמנית והשחקנית קורני אלפן בשנת 1984 והתגרש בשנת 1991. לוול ולאלפן נולד ילד אחד. אשתו השנייה הייתה לורי וידאל לה היה נשוי במשך כ-4 שנים והביא עמה שלושה ילדים. משנת 1997 וול נשוי בפעם השלישית בחייו לדוגמנית שיין ברבי. וול עבר בחייו האישים שתי תאונות אופנוע. וול נעצר פעמיים בעוון נהיגה בשכרות ואיום בסכין על מלצרית שסירבה להגיש לו אלכוהול. בשל התמכרותו לאלכוהול הורה בית המשפט לוול להיכנס מיידית לתהליך גמילה. התוהים (1979) לרוץ בפחד (1980) רובע ברונקס (1981) המירוץ לינקי זפייר (1981) החייל (1982) לבבות סגולים (1984) 12 הנועזים: המשימה הבאה (1985) הגלדיאטור (1986) השוד של בברלי הילס (1991) טובה מגונה (1994) סוכן סמוי (1987–1990) קן וול, במסד הנתונים הקולנועיים IMDb (באנגלית) קן וול, באתר AllMovie (באנגלית) קן וול, במסד הנתונים הקולנועיים KinoPoisk (ברוסית)
ריינורקס

ריינורקס (שם מדעי: Rhinorex) הוא סוג דינוזאור ממשפחת בעלי מקור הברווז (הדרוזאוריים) בסדרת בעלי אגן דמוי עוף (אורניתיסקיה) אשר חי באמריקה הצפונית בגיל הקמפן שבסוף הקרטיקון. ריינורקס היה דינוזאור גדול, אורכו היה כ-9 מטר ומשקלו כ-3,800 ק"ג. בשל גודלו הוא הלך כנראה על 4 רגליים ולעיתים על 2 רגליו האחוריות בלבד. כמו שאר ההדרוזאוריים הוא היה אוכל צמחים יעיל, מצויד בסוללות שיניים מיוחדות לטחינת מזונו ולחיים שריריות מאוד. הוא חי בביצות ושפכי נהרות. כנראה שריינורקסים חיו בעדרים והיו בעלי מערכת חברתית מפותחת. בניגוד להדרוזאוריים לא היו לו כרבולות על הראש אך היה לו אף גדול במיוחד, שהעניק לו את שמו "אף מלכותי" או "מלך האפים" (rhino = אף, rex = מלך). ייתכן שהאף שימש למה ששימשו הכרבולות בהדרוזאוריים אחרים. כנראה שכלל שקי עור גדולים שיכלו להתנפח ודרכם נשפו אוויר כדי להשמיע קולות. משערים כי הקולות שהשמיעו הריינורקסים שימשו אותם להעברת מסרים כדוגמת מציאת מזון ואזהרה מפני אויבים לחבריהם בעדר או אף לחזר אחר נקבות. מבחינה פילוגנטית הריינורקס היה קרוב מאוד לגריפוזאורוס, ויש שטענו שמדובר באותו סוג טקסונומי. ריינורקס תואר על ידי הפלאונטולוגים רודני שיץ וטרי גייטס ב-2014. מאובניו נתגלו בתצורת נלסון ביוטה, ארצות הברית. מדיה וקבצים בנושא ריינורקס בוויקישיתוף ריינורקס, באתר האנציקלופדיה של החיים (באנגלית) Herbivorous Dinosaur Discovered in Utah, אתר Sci-News,‏ 19 בספטמבר 2014 ערך זה הוא קצרמר בנושא דינוזאורים. אתם מוזמנים לתרום לוויקיפדיה ולהרחיב אותו.
בן ציון שילה

בן ציון שילה (נולד ב-1951) הוא גנטיקאי ישראלי, פרופסור במכון ויצמן למדע. שילה, יליד ירושלים, למד לתואר ראשון למדעים ביולוגיים ועשה אחר כך דוקטורט בגנטיקה באוניברסיטה העברית בירושלים. החל משנת 1981 הצטרף לצוות החוקרים של המחלקה לווירולוגיה במכון ויצמן ברחובות. לאחר מכן עשה לימודי פוסט-דוקטורט ב-MIT בקיימברידג' (מסצ'וסטס). לקראת סיום לימודיו בקיימברידג' הוכיח שילה לראשונה שרצפי דנ"א בגנום של בעלי חוליות המקודדים חלבונים פרוטו-אונקוגנים, שמורים בגנום של זבוב הפירות (דרוזופילה). בשנים 1993–2001 היה ראש המחלקה לגנטיקה מולקולרית במכון ויצמן. במהלך עבודות המחקר שלו בהמשך עסק שילה באמצעות שיטות גנטיות מתוחכמות בחקר הרכיבים והבקרה של מסלולי העברת אותות ושל תפקידם בתהליך ההתפתחות התקין. שילה וצוותו חקרו את הקולטן לגורם הגדילה האפידרמי EGF ואת מסלול העברת האותות שלו. בשנים האחרונות הוא שיתף פעולה עם ביולוגים-חישוביים לצורך גילוי הבסיס הכמותי ליצירת דגמי התפתחותיים מדויקים ובחינת תפקידו של החלבון אקטין ביצירת רקמות. בן ציון שילה היה פרופסור אורח באוניברסיטאות ייל וסטנפורד והיה עמית מחקר במכון רדקליף ללימודים מתקדמים באוניברסיטת הרווארד. הוא חבר בארגון האירופי לביולוגיה מולקולרית ובמועצתו. כמו כן הוא חבר במערכת של כתבי עת מדעיים, כולל Development, The EMBO Journal ו-Molecular Systems Biology. על מחקריו זכה בפרס מיכאל ברונו לגנטיקה (2000) ובפרס א.מ.ת (2013) בתחום הגנטיקה, יחד עם גיורא שמחן וגדעון רכבי. מדיה וקבצים בנושא בן ציון שילה בוויקישיתוף בן ציון שילה, באתר ResearchGate בן ציון שילה, באתר גוגל סקולר מעבדת בן ציון שילה באתר מכון ויצמן ביוגרפיה קצרה הסעת מולקולות במערכת העצבים - במגזין הידען Blueprint: Principles of Embryo Design סרטון יו טיוב ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
כפר הנוער ביכורים

כפר הנוער ביכורים הוקם במטרה לטפח מצוינות בתחום אמנויות הבמה בקרב נוער מהפריפריה. הכפר הוקם סמוך לקיבוץ מגן, במקומו של מוסד חינוכי "מעלה הבשור" שנסגר, ונחנך בספטמבר 2014 (שנת הלימודים תשע"ה), עם פעילות בתחום מוזיקה ואומנות חזותית. לאחר שהמועצה האזורית אשכול הפסיקה לתמוך בכפר הוא עבר בשנת 2021 לעין גדי. חזון הכפר הוא פיתוח היצירה התרבותית והחינוך האומנותי בנגב. כפר הנוער מהווה מרכז חינוך לאמנות ברמה הגבוהה ביותר, מקדם שוויון הזדמנויות בפריפריה ומאפשר במה ייחודית ליוצרים צעירים בדרום. הכפר פועל לטיפוח מצוינות בתרבות ופיתוח תרבות של מצוינות. הכפר פונה אל כלל הנוער בישראל. הכפר פתוח ומותאם לבעלי מוגבלויות. התלמידים ניגשים לבחינות בגרות במוזיקה במקצועות הבאים (לפי תוכנית משרד החינוך): הרמוניה ועיבוד (2 יחידות לימוד), תולדות המוזיקה (2 יח"ל), פיתוח שמיעה (1 יח"ל), רסיטל (5 יח"ל) ועבודת גמר (5 יח"ל, אופציונלית). את הקמת הכפר יזם ד"ר יונתן דקל-חן, חבר קיבוץ ניר עוז. הכפר נרשם כעמותה כמיזם של החטיבה להתיישבות של ההסתדרות הציונית העולמית יחד עם קרן קיימת לישראל והמועצה האזורית אשכול. למיזם שותפים משרד החינוך, האקדמיה למוסיקה ולמחול בירושלים, ובית ספר למוזיקה רימון. אתר האינטרנט הרשמי של כפר הנוער ביכורים אביטל אלכסנדרה כהן, מכה לעוטף: פנימיית "ביכורים" עוברת מאשכול בשל קשיים תקציביים, באתר ספירלה, ‏2021-07-04 עמותה רשומה מספר 580586592
גרוג'בנד

גרוג'בנד (באנגלית : Grojband) היא סדרת אנימציה קנדית לילדים המשודרת בישראל בערוץ זום. בכל פרק, להקת ילדים מתחילה מתאמנים לקראת פרסומם העתידי, ובעת בעיות שונות משתמשים בזעמה של טרינה לכתיבת שיר חדש. את שיר הפתיחה בעברית ביצע עידו רוזנברג. קורי ריפין - הזמר של הלהקה. אח של טרינה. לייני פן - הבת היחידה בלהקה. מאוהבת בקורי. קין קוג'ירה - אחיו של קון, רזה ובעל קול גבוה. קון קוג'ירה - אחיו של קין, שמן ובעל קול נמוך. טרינה ריפין - אחותו של קורי. מאוהבת בניק מאלורי. היא האנטגוניסטית הראשית של הסדרה. יש לה מצבים של כעס שבהם היא כותבת ביומן שלה מילים וקורי מתרגם את המילים הללו לשירים ללהקה. מינה בל - חברה של טרינה. בעצם קוראים לה ברנדט אבל טרינה הכריחה אותה לשנות את השם כדי שהשמות שלהם יתחרזו. ניק מאלורי - הנער שטרינה מאוהבת בו, מדבר בקול מגניב. נוטה לדבר בגוף שלישי על עצמו, למשל: "ניק מאלורי אוהב את זה". "גרוג'בנד", במסד הנתונים הקולנועיים IMDb (באנגלית) "גרוג'בנד", באתר Rotten Tomatoes (באנגלית) "גרוג'בנד", במסד הנתונים הקולנועיים KinoPoisk (ברוסית) גרוג'בנד, במיזם "אישים" לתיעוד היצירה הישראלית ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
המיליונרים הצעירים

המיליונרים הצעירים (באנגלית : Secret Millionaires Club) היא סדרת אנימציה אמריקאית לילדים המשודרת בישראל בערוץ זום. בכל פרק המנחה הידוען וורן באפט מלמד את הילדים אלנה ג'ונס ליסה וברדלי כיצד להצליח בעסקים בגיל צעיר וכיצד לעזור לאנשים בצרות רבות. שיר הפתיחה לא דובב לעברית. בשנת 2013 בתחילת דיבוב הסדרה הצטרפו רוני דלומי ואיזי לדבב בתור אורח את הידוענים את ג'יי זי ואת קלי רולנד. וורן באפט (רוברט הניג) - המנחה המבוגר. רדלי (גיא רוזן) - ילד אפרו אמריקאי, אחיה של אלנה. ג'ונס (דניאל מגון) - ילד פעלולן, אחיה של ליסה. ליסה (מאיה מיטלפונקט) - אחותו של ג'ונס. אלנה (רום מילשטיין) - ילדה אפרו אמריקאית, אחותו של רדלי. סטארטי (דן שצברג) - הרובוט של רדלי. ג'יי זי (איזי) - איש עסקים מצליח. קלי רולנד (רוני דלומי) - רקדנית מצליחה. "המיליונרים הצעירים", במסד הנתונים הקולנועיים IMDb (באנגלית) "המיליונרים הצעירים", במסד הנתונים הקולנועיים KinoPoisk (ברוסית) המיליונרים הצעירים, במיזם "אישים" לתיעוד היצירה הישראלית ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
מחוזות מינסוטה

במדינת מינסוטה שבארצות הברית ישנם 87 מחוזות. הגדול שבמחוזות מינסוטה הוא מחוז סנט לואיס (16,123 קמ"ר), הקטן שבהם הוא מחוז רמזי (403 קמ"ר), והמאוכלס שבהם הוא מחוז הנפין (כ-1,152,425 תושבים נכון ל-2010). עיר הבירה, סיינט פול, נמצאת במחוז רמזי. מדיה וקבצים בנושא מחוזות מינסוטה בוויקישיתוף
Love Songs

האם התכוונתם ל... Love Songs (אלבום של סנטנה) – אלבום אוסף מאת להקת סנטנה. Love Songs (אלבום של הביטלס) – אלבום אוסף של שירי אהבה של להקת הביטלס. Love Songs (אלבום של איומי האמאסאקי) – אלבום אולפן של הזמרת היפנית איומי האמאסאקי. Love Songs (אלבום של דסטיניז צ'יילד) – אלבום אוסף של להקת דסטיניז צ'יילד.
גולן גוט

גולן גוט (נולד ב-7 בנובמבר 1994) הוא כדורסלן ישראלי המשחק בעמדות הקלע והסמול פורוורד בעירוני אילת מהליגה הלאומית בכדורסל. גוט החל לשחק כדורסל בקבוצת הנוער באבן יהודה. בעונת 2011/2012 הצטרף להפועל לב השרון מהליגה הלאומית, אך מיעט לשחק בשורותיה. בסיום העונה הצטרף לאקדמיה לכדורסל של המועדון הקרואטי ק.ק. ספליט. בעונת 2013/2014 הצטרף להפועל תל אביב מליגת העל. בראשית העונה כמעט לא שותף במשחקי הקבוצה, אך ככל שהתקדמה העונה זכה לדקות משחק רבות יותר. במהלך העונה שיחק 7.9 דקות וקלע 1.3 נקודות בממוצע למשחק. בעונתו השנייה בהפועל, 2014/2015, שיחק גוט 5.7 דקות וקלע נקודה בממוצע למשחק. גוט היה חלק מסגל נבחרת העתודה שסיימה במקום ה-15 באליפות אירופה בכדורסל עד גיל 20 שנערכה בשנת 2013 בטאלין. באליפות שנערכה ב-2014 בהירקליון, בה סיימה הנבחרת במקום השביעי, היה מהשחקנים הבולטים, עם 8.7 נקודות בממוצע למשחק. בקיץ 2015 חתם גוט במכבי ראשון לציון. במהלך עונת 2015/2016 שיחק גוט 6.9 דקות וקלע 2.7 נקודות, כשקבוצתו זכתה באליפות הראשונה בתולדות המועדון. בקיץ 2016, חתם על חוזה לשנתיים בעירוני נס ציונה, היורדת הטרייה לליגה הלאומית. בעונת 2016/2017 שיפר גוט משמעותית את אחוזי הקליעה שלו, עם 12 נקודות למשחק. הוא היה חלק משמעותי בחזרתה של נס ציונה לליגת העל לאחר ניצחון 3:0 על הפועל באר שבע בסדרת הגמר. גוט שיחק בקבוצה עד סיום עונת 2020. בעונת 2020/2021 חזר גוט לראשון לציון, ובעונה שלאחריה עבר שוב לנס ציונה. באמצע עונת 2022/2023 עבר גוט ב"טרייד" מנס ציונה להפועל גלבוע גליל, תמורת צוף בן משה. גוט הוא בנו של כדורסלן העבר והמאמן דני גוט ושל כדורסלנית העבר פנינה גוט. הוא אחיינו של המאמן דייוויד בלאט ובן דודו של השחקן תמיר בלאט. אחותו ירדן, גם היא כדורסלנית, משחקת בהפועל פתח תקווה ושיחקה בנבחרת הנערות. אחיו הצעיר גלעד גם הוא כדורסלן. מדיה וקבצים בנושא גולן גוט בוויקישיתוף פרופיל, באתר eurobasket פרופיל, באתר פיב"א גולן גוט באתר מנהלת ליגת העל בכדורסל סתיו איפרגן, טרייד בליגת העל: גולן גוט יעבור לגלבוע/גליל, צוף בן משה לנס ציונה, באתר ynet, 15 במרץ 2023
גוט

האם התכוונתם ל... אירנה גוט אופדייק – אחות פולנייה, חסידת אומות העולם ארפד גוט – מהנדס יהודי-הונגרי גולן גוט – כדורסלן ישראלי, בנו של דני גוט דני גוט – כדורסלן ומאמן ישראלי זביגינייב גוט – כדורגלן פולני לארה גוט-בהראמי – גולשת סקי אלפיני שווייצרית סטלה גוט (גוטשטיין) – מוזיקאית, זמרת-יוצרת ישראלית קמיל גוט – כלכלן בלגי, נשיאה הראשון של קרן המטבע הבינלאומית קרן אלקלעי-גוט – משוררת וחוקרת ספרות רמי גוט – כדורסלן עבר ישראלי
גורביי אילרי

גורביי אילרי (בטורקית: Gürbey İleri; נולד ב-13 בפברואר 1988) הוא שחקן טורקי. ידוע בעיקר בזכות תפקידו בתור שחזאדה מהמט בסדרה "הסולטאן". גורביי אילרי נולד ב-1988 באיסטנבול בטורקיה. לאחר שסיים את לימודיו באוניברסיטת Beykent, הוא החל לשחק בסדרת הנעורים "Arka Sıradakiler". ב-2008 החל לשחק בסדרה "Ayakta Kal". בין השנים 2012–2013 גילם את שחזאדה מהמט בסדרה ההיסטורית המצליחה "הסולטאן". ב-2014 החל לשחק בסדרה "Yasak" לצד דניז צ'קיר, איתה שיחק גם בסדרה "הסולטאן", ומשחק בסדרה "חלק ממני". 2007–2012: Arka Sıradakiler 2011: Kalbim Seni Seçti 2012–2013: הסולטאן 2014: Yasak 2014–2015: Kaderimin Yazıldığı Gün 2015–2016: Eve Dönüş 2015–2016: Sevda Kuşun Kanadında 2019: APZRT OF ME מדיה וקבצים בנושא גורביי אילרי בוויקישיתוף גורביי אילרי, ברשת החברתית אקס (טוויטר) גורביי אילרי, ברשת החברתית אינסטגרם גורביי אילרי, במסד הנתונים הקולנועיים IMDb (באנגלית)
אמיר חמוד

אמיר ראמז חמוד (נולד ב-1974) הוא קצין צה"ל במילואים בדרגת אלוף-משנה. שימש כסגן מפקד אוגדה 162 וכמפקד עוצבת יפתח. חמוד הוא דרוזי מהיישוב דלית אל-כרמל ולו ארבעה אחים, אמיר נשוי ולו שלושה ילדים וגר כיום בחיפה. הוא החל את שירותו הצבאי בגדוד 53 של חטיבה 188. לאחר צמ"פ שירת כלוחם בפלוגה א' ולאחר קורס מפקדי טנקים שירת כמפקד טנק בפלוגה ב'. עבר קורס קציני שריון, חזר לגדוד ושירת כמפקד מחלקה בצמ"פ וסגן מפקד בפלוגה מבצעית. יצא לקורס מפקדי פלוגות ומונה לקצין המבצעים של גדוד 53 ולאחר מכן מונה למפקד פלוגת מקצועות, מפקד פלוגה ב' בגדוד 53 מפקד פלוגה מבצעית וסגן מפקד הגדוד. הוא היה הדרוזי הראשון ששימש מפקד פלוגה וסגן מפקד גדוד בחיל השריון. פיקד על גדוד 53 בחטיבה 188, לאחר מכן שירת כסגן מפקד חטיבה 188 ובאוגוסט 2009 מונה למפקד גדוד 196, גדוד קורס מפקדי טנקים וקורס קציני שריון בחטיבה 460. עבר קורס מפקדי חטיבות וביולי 2011 קודם לדרגת אלוף-משנה ומונה למפקד עוצבת יפתח, חטיבת שריון במילואים, שירת בתפקיד עד 2014 באותה שנה סיים את לימודיו במכללה לביטחון לאומי ותואר שני מטעם אוניברסיטת חיפה. ב-2014 מונה לסגן מפקד אוגדה 162 ושימש בתפקיד עד 2015. אמיר בוחבוט, פצועי המלחמה לא רוצים להיפרד מהגדוד, באתר nrg‏, 6 בדצמבר 2006 פעמיים כי טוב, אתר זרוע היבשה יואב זיתון, אימון בצפון: כך נערך צה"ל לתמרון בסוריה, באתר ynet, 20 במרץ 2014
ג'וני כהן

ג'וני כהן (נולד ב-1972) הוא הוא קצין שריון במילואים בצה"ל בדרגת אלוף-משנה. כיהן כמפקד חטיבה 600, וכראש פרויקט צי"ד וחופת את"ר בזרוע היבשה. כהן החל את שירותו בחיל הקשר ושירת בין השאר כקצין קשר בגדוד שריון וכמפקד פלוגת השלמה חילית של חיל הקשר. ב-1997 עבר הסבה מלאה לשריון, לרבות אימון מתקדם וקורסי פיקוד. בחיל השריון הוא שימש תחילה כמפקד מחלקה בפלוגת צמ"פ, מפקד פלוגת צמ"פ ומפקד פלוגה מבצעית בגדוד 52, אז עלה לדרגת רב-סרן. בהמשך שימש כסגן מפקד גדוד 46, בהמשך כעוזר קצין אג"ם בעוצבת הפלדה במלחמת לבנון השנייה וקצין אג"ם של חטיבה 401. במהלך מבצע עופרת יצוקה פיקד על גדוד 46 שלחם לצד חטיבת גולני. ב-2009 מונה למפקד גדוד 198 בחטיבה 460, ביולי 2011 מונה לקצין אג"ם של אוגדה 162 אשר השתתפה במבצע עמוד ענן וביולי 2013 מונה למפקד חטיבה 600, חטיבת שריון במילואים וכיהן בתפקיד עד סגירתה באפריל 2014. במבצע צוק איתן שימש מפקד המרכז לאימוני חטיבות והצטרף לצוות הקרב החטיבתי של חטיבה 460. שימש ראש מחלקת תורה והדרכה וראש פרויקט צי"ד וחופת את"ר בזרוע היבשה. איתמר שגב, משפחת כהן, אתר זרוע היבשה גדוד "עזוז" - 198 - "להכשיר את האדם שבטנק לנצח", אתר יד לשריון מח"ט חדש בחטיבה 600, חטיבת נתיבי האש, אתר יד לשריון חטיבת השריון 600 - נ ס ג ר ה!, אתר יד לשריון
גיא גולדשטיין

גיא גולדשטיין הוא קצין צה"ל בדרגת תת-אלוף, המכהן כסגן מתאם פעולות הממשלה בשטחים. גולדשטיין עשה את מרבית שירותו בחיל השריון. פיקד על גדוד 430 בחטיבה 500. בשנים 2003 עד 2005 פיקד על חטיבה 656, חטיבת שריון במילואים, אשר בשנת 2004 התמזגה עם חטיבה 600. ב-2006 מונה למפקד חטיבה 460, ב-2008 מונה לקצין אג"ם של פיקוד הצפון. עבר קורס מפקדי אוגדות וב-2011 מונה למפקד עוצבת עמוד האש, אוגדת מילואים משוריינת, במקביל שימש מיוני 2012 מפקד המרכז לאימוני מפקדות. ב-2014 מונה לסגן מתאם פעולות הממשלה בשטחים. 13 במאי 2012: בחטיבת הראל התחלף המח"ט הגינג'י, אתר יד לשריון אופיר ששון, מפקד חדש למרא"ם, אתר זרוע היבשה מתן חצרוני, כתב חדשות 2 באינטרנט, ‏מה אנחנו מכניסים לרצועת עזה?, באתר ‏מאקו‏, 20 באוגוסט 2014
אנגין אוזטורק

אנגין אוזטורק (בטורקית: Engin Öztürk; נולד ב-28 בספטמבר 1986) הוא שחקן טורקי. הוא ידוע בעיקר בשל גילום דמותו של קרים בסדרה "פטמגול", בשל תפקידו בתור שחזאדה סלים בסדרה ההיסטורית "הסולטאן" וכן בזכות תפקידו בתור יוסוף בסדרה "גונול". אנגין אוזטורק נולד ב-28 בספטמבר 1986 באסקישהיר, טורקיה לאב שהיה קצין בצבא טורקיה ולאם עקרת בית. משפחתו מצד אביו הם טורקיים שהיגרו מבולגריה ומשפחתו מצד אימו הם טורקים עות'מאנים שהיגרו לטורקיה מסלוניקי, יון. אוזטורק שיחק כדורעף במשך 8 שנים, לאחר שסיים את לימודיו בבית הספר התיכון. לאחר מכן הוא סיים לימודי תואר ראשון בחוג לתיאטרון של אוניברסיטת האג'טפה באנקרה וסיים את לימודיו ב-2012. בשנת 2010 קיבל את תפקידו הראשון בסדרה "פטמגול" בה הוא גילם תפקיד ראשי לצד ברן סאאת. ב-2013 הוא החל לשחק בסדרה ההיסטורית המצליחה "הסולטאן" בתור שחזאדה סלים, בנו הרביעי של סולימאן המפואר והורם סולטאן. מאוחר יותר בסדרה הוא הופך לסולטאן האימפריה העות'מאנית. דמותו של אוזטורק תופסת מקום מרכזי בסדרה. ב-2014 החל לשחק בסדרת הדרמה הרפואית "Hayat Yolunda" לצד נור פטהאולו, איתה שיחק בסדרה "הסולטאן". בשנת 2019 הצטרף לעונה השנייה של סדרת הפנטזיה "המגן האחרון" המשודרת בנטפליקס בדמותו של לוונט, לצד השחקן אוקאן ילביק. בשנת 2020 שיחק בסדרה "גורל ביתך" (Doğduğun Ev Kaderindir). אנגין אוזטורק, ברשת החברתית אקס (טוויטר) אנגין אוזטורק, ברשת החברתית אינסטגרם אנגין אוזטורק, ברשת החברתית VK אנגין אוזטורק, במסד הנתונים הקולנועיים IMDb (באנגלית) אנגין אוזטורק, באתר AllMovie (באנגלית) אנגין אוזטורק, במסד הנתונים הקולנועיים KinoPoisk (ברוסית)
חטיבת יואב

חטיבת יואב (חטיבה 406) (בעבר חטיבת אילת) היא חטיבה מרחבית תחת פיקודה של עוצבת אדום בפיקוד הדרום של צבא ההגנה לישראל. החטיבה החלה לתפוס אחריות בגזרתה בדצמבר 2012 והיא החטיבה המרחבית השנייה תחת פיקודה של עוצבת אדום. תחת אחריות החטיבה מרחב הגבול בסמוך לעיר אילת, מועצה אזורית חבל אילות וגזרת הערבה. מיד לאחר כיבוש אילת במבצע "עובדה" הוקמה באזור מפקדת גוש שהתמקמה בהמשך במחנה "המצודה" מערבית לעיר, שהחלה נבנית. תחת מפקדה זו הועמדו כוחות הגמ"ר מקומיים ונבנו גדודי מילואים, וכן כוח טנקים, יחידות סיוע אש ויחידות חטיבתיות. יחידות אילת גויסו ופעלו באזור במערכת סיני ב-1956, בעת מלחמת ששת הימים תחת פיקודו של אל"ם אביב ברזילי, וכן במהלך מלחמת יום הכיפורים, תחת פיקודו של אל"ם (מיל') אורי בידץ. גדודי המחוז / חטיבה 512 השתלבו גם בפריסת כוחות צה"ל לאחר המלחמה, כולל בעברה המערבי של תעלת סואץ. בשנים 1980–2003 פעלה חטיבה מרחבית בשם חטיבת אילת תחת עוצבת אדום. החלטה על הקמת היחידה מחדש התקבלה ב-2011 בעקבות ההפיכה במצרים והפיגוע בכביש 12, אולם היא הוקפאה בתחילת 2012, לבסוף החטיבה הוקמה ב-26 בדצמבר 2012. ביוני 2016 אוחדה חטיבת הערבה (406) עם חטיבת אילת (270) תחת פיקודו של מפקד חטיבת אילת אלוף-משנה מאיר אלמלם, ושם היחידה שונה בהמשך לחטיבת יואב. סמל החטיבה משלב סמלים הקודמים של חטיבות שהתאחדו, את סמל חטיבת אילת המנציח את הנפת דגל הדיו במלחמת העצמאות על רקע ים סוף והרי אילת, ואת סמל חטיבת הערבה המתאר באופן סימבולי את אזור דרום ים המלח ואת אזור הערבה. התג הישן של חטמ"ר אילת עד 2003 התג של חטיבת אילת (270) עד 2016 התג של חטיבת הערבה (406) עד 2016 מדיה וקבצים בנושא חטיבת יואב בוויקישיתוף יואב זיתון, נוכח ההתרעות: חטיבה חדשה תגן על אילת, באתר ynet, 27 בדצמבר 2012 דניאל חסון, חטמ"ר אילת מציינת שנה להקמתה, באתר צה"ל (דרך ארכיון האינטרנט), 14 בינואר 2014 בשל המתיחות בגבול המצרי: פיקוד הדרום מקים את חטיבת אילת, באתר צה"ל (דרך ארכיון האינטרנט), 24 בנובמבר 2011 למרות סיכול הפיגוע בדרום, חטיבת אילת הוקפאה, באתר וואלה, 22 בפברואר 2012 כך נראה תרגיל הפתע של ברדלס, באתר צה"ל (דרך ארכיון האינטרנט)
רועי בארי

רועי בארי (נולד ב- 1969) הוא קצין צה"ל במילואים בדרגת תת-אלוף. בתפקידו האחרון כיהן כמפקד מחוז דרום בפיקוד העורף. בארי התגייס לשייטת 13. לאחר קורס קצינים עבר לחטיבת גבעתי ומונה למפקד מחלקה. בהמשך שימש כמפקד פלוגה. לאחר מכן מונה למפקד פלוגה בבה"ד 1. בהמשך שירת כסגן מפקד גדוד שקד. לאחר מכן מונה לקצין אג"ם של חטיבת גבעתי. לאחר שהועלה לדרגת סא"ל מונה לסגן מפקד חטיבת אפרים כולל במהלך מבצע חומת מגן. בהמשך שימש מפקד גדוד לביא בשנים 2003–2005. בשנת 2005 הקים את בא"ח כפיר ושימש כמפקדו עד שנת 2007. לאחר מכן שימש כמפקד צוות במכללה לפיקוד טקטי עד שנת 2010. בשנת 2010 הועלה לדרגת אל"ם ומונה למפקד חטיבת הערבה, שתחת פיקודו ביוני 2011, הפכה מחטיבת מילואים לחטיבה מרחבית, האחראית על אזור מזרח הנגב והגבול עם ירדן, בתפקידו שימש עד שנת 2012. ב-26 בדצמבר 2012 מונה למפקדה הראשון של חטיבת אילת, שהוקמה מחדש כחטיבה מרחבית, האחראית על אזור עוטף אילת, ושימש בתפקידו עד 9 באוקטובר 2013. ב-2013 מונה למפקד מחוז דרום בפיקוד העורף כולל במהלך מבצע צוק איתן, ושימש בתפקידו עד אוגוסט 2015. לאחר מכן פרש מצה"ל. לאחר השחרור, הקים ביחד עם שותף חברת Home Land Security בשם M.T.S. האיש שמופקד על הגבול הכי השקט והכי מתוח של ישראל, באתר וואלה, 28 בספטמבר 2011 עומר כרמון, מפקד חטיבת אילת בראיון ראשון: אנו מתריעים על כל טיל שמשוגר לעבר אילת, ערב ערב באילת, 21 במרץ 2013 רועי בארי, "המלחמה על חוסן העורף" (במבצע צוק איתן), באתר צה"ל אתר האינטרנט של רועי בארי https://www.morethansec.com/
מחוזות קולורדו

במדינת קולורדו שבארצות הברית ישנם 67 מחוזות. הגדול שבמחוזות קולורדו הוא מחוז לאס אנימס (12,363 קמ"ר), הקטן שבהם הוא מחוז ברומפילד (87 קמ"ר), והמאוכלס שבהם הוא מחוז אל פאסו (כ-622,263 תושבים נכון ל-2010). עיר הבירה, דנוור, נמצאת במחוז דנוור. הטבלה שלהלן ממוינת כברירת מחדל לפי גודל האוכלוסייה במחוז. לחיצה על החצים הקטנים בתא העליון של כל עמודה תמיין מחדש את הטבלה לפי פרמטרים אחרים. מדיה וקבצים בנושא מחוזות קולורדו בוויקישיתוף
אוכף (פירושונים)

האם התכוונתם ל... אוכף – התקן לישיבה על גבן של בהמות אוכף (טופוגרפיה) – חיבור בין שני הרים או גבעות אסטרטגיית אוכף – אסטרטגיית השקעה בשוק ההון האוכף הטורקי – גומחה דמוית אוכף בעצם היתד של גולגולת אנושית מפרק אוכף – סוג של מפרק סינוביאלי נקודת אוכף – מושג בחשבון אינפיטסימלי עלי אוכף – ספרו של מרדכי יגאל פרבולואיד היפרבולי – משטח בעל נקודת אוכף
דן נוימן

דן נוימן (נולד ב-2 ביוני 1973) הוא קצין צה"ל בדרגת תת-אלוף. כיהן כמפקד עוצבת געש, ראש חטיבת כוח האדם בזרוע היבשה, מפקד חטיבה 7, מפקד חטיבת מרכבות האש וראש מחלקת אימונים בזרוע היבשה. כיום מפקד פו"מ נוימן התגייס ב-1991 ושירת כלוחם בחטיבה 7 של חיל השריון. לאחר קורס קצינים שימש מפקד מחלקה ובשנים 1995–1997 היה מפקד פלוגה ח' בגדוד 77 של חטיבה 7 ובהמשך מילא תפקידים נוספים בחטיבה 7. בשירותו כסמג"ד 75 השתתף בתעסוקות מבצעיות בגזרה המזרחית ברצועת הביטחון (עיישיה-ריחן) וברכס הבופור. בעת מלחמת לבנון השנייה שימש כמפקד גדוד 75, הגדוד לחם במרחב בינת ג'בייל וכן במרחב עייתא א-שעב. בסיום הלחימה, השתתף הגדוד בסדרת מבצעים ברצועת עזה ביניהם "ענני סתיו". לאחר מכן פיקד על גדוד 196, גדוד קורס מפקדי טנקים וקורס מפקדי שריון בחטיבה 460. ב-2009 מונה למפקד צוות במכללה לפיקוד טקטי. ב-2010 הועלה לדרגת אל"ם ומונה למפקד חטיבת מרכבות האש. ב-2013 מונה לראש מחלקת אימונים בזרוע היבשה. ב-2 ביולי 2015 מונה למפקד חטיבה 7, ושירת בתפקיד עד 2 באוגוסט 2017 בסיום תפקידו הועלה לדרגת תא"ל. באוגוסט 2017 מונה לראש חטיבת כוח האדם בזרוע היבשה. מנובמבר 2017 עד יולי 2018 שימש כממלא מקום קצין איסוף קרבי ראשי ומפקד מערך הגנת הגבולות, עקב פרישתו של תא"ל מרדכי כהנא מהתפקיד. מיולי 2018 עד יולי 2019 שימש כקצין חי"ר ראשי במקביל לתפקידו כראש חטיבת כח אדם. ב-1 ביולי 2019 הוחלט על מינויו למפקד הבא של עוצבת געש. ב-3 ביוני 2020 נכנס לתפקידו כמפקד עוצבת געש, תפקיד אותו מילא עד למאי 2022. ב-20 במאי 2024 במהלך מלחמת חרבות ברזל, החליט הרמטכ״ל הרצי הלוי כי ימונה למפקד המכללה הבין-זרועית לפיקוד ומטה.החל מיולי 2024 מפקד על המכללה הבין זרועית לפקוד ומטה. נוימן בוגר פו"ם, בעל תואר ראשון במשפטים ומנהל עסקים מאוניברסיטת רייכמן בהרצליה, בוגר המכללה לביטחון לאומי ובעל תואר שני בלימודי ביטחון מהאוניברסיטה העברית בירושלים. וכן, בוגר תוכנית המנהיגות הבכירה של קרן וקסנר. בוגר NDU בארה"ב מתגורר בעמק חפר, נשוי ואב לשלושה. מדיה וקבצים בנושא דן נוימן בוויקישיתוף טל לב רם, ‏"יכולנו להביא הישג דרמטי": מפקד אוגדה 36 היוצא בראיון גלוי לב, באתר מעריב אונליין, 21 באפריל 2022 https://IDFANC.activetrail.biz/ANC20052024234628746412343, idfanc.activetrail.biz (באנגלית) פעמיים כי טוב, אתר זרוע היבשה ברוך ברגמן, טקס חילופי מפקד עוצבת "סער מגולן", באתר כל הזמן, ‏2 ביולי 2015 חילופי מפקד עוצבת געש, באתר צה"ל, 3 ביוני 2020 בשנים 2018 עד 2019 תפקד כמפקד חי"ר ראשי. כתבות-ועדכונים/2022/מאי/לייב-טקס-חילופי-מאו-ג-36// צפו בטקס החלפת מאו"ג 36, באתר צה"ל, 29 במאי 2022 עוזי ברוך, מינויים חדשים בצמרת צה"ל, באתר ערוץ 7, 20 במאי 2024
רוברט רקורד

רוברט רקורד (באנגלית: Robert Recorde ‏ 1512–1558), היה פיזיקאי ומתמטיקאי וולשי. רקורד הציג את סימן השוויון ("="), ואת סימן הפלוס ("+") לדוברי האנגלית, ב-1557. רקורד היה בן למשפחה מכובדת בטנבי שבויילס. בשנת 1525 החל ללמוד באוניברסיטת אוקספורד ונבחר לחבר ב"מכללה המאוחדת" של אוקספורד בשנת 1531. לאחר מכן עבר לאוניברסיטת קיימברידג' על מנת להשלים תואר דוקטור ברפואה ב-1545. בהמשך חזר לאוקספורד, שם כיהן כמרצה למתמטיקה. ככל הנראה, הוא עבר אחר כך ללונדון, ומונה לפיזיקאי של המלך אדוארד השישי ושל המלכה מרי, אשר לה מוקדשים חלק מספריו. כמו כן, הוא היה הוא המבקר של המטבעה המלכותית ושימש גם כ"מבקר המכרות והכסף" באירלנד. לאחר שנתבע על הוצאת לשון הרע על ידי אויב פוליטי, הוא נעצר על חובות ומת בכלא המלך שבסאוסווארק, באמצע יוני 1558. רקורד פרסם מספר עבודות בנושאים מתמטיים, בעיקר בצורת דיאלוגים בין אדון ומלומד, ביניהם: הקרקע של ארטס (1543) - עוסק באריתמטיקה, וכן במספרים שלמים ובשברים - זה היה הספר הראשון שנכתב באנגלית על אלגברה. הדרך לידע (לונדון, 1551) - מכיל את החוקים הראשונים בגאומטריה - לשימוש גאומטרי ואסטרונומי. טירת הידע (לונדון, 1556) - מכיל הסברים על העולם ועל אסטרונומיה. האבן המושחזת של ויטה (לונדון, 1557) - מסביר על החלק השני של אריתמטיקה, המיצוי של שורשים, וחוקי משוואות. בספר זה הוצג לראשונה סימן השווה ("="). עם פרסום הספר זכה רקורד להכרה כאיש שהציג את האלגברה לאנגליה. מדיה וקבצים בנושא רוברט רקורד בוויקישיתוף רוברט רקורד, באתר MacTutor (באנגלית) רוברט רקורד, באתר אנציקלופדיה בריטניקה (באנגלית) כתבי רוברט רקורד בפרויקט גוטנברג (באנגלית) רוברט רקורד, באתר "Find a Grave" (באנגלית)